Értelmezhetetlenek a patkányirtási ügyben benyújtott ellenzéki javaslatok | Lokál
MTI, 2019. 10. 09. 16:42
Karácsony Gergely és nyolc képviselőtársa rendkívüli közgyűlés megtartását kezdeményezte “a főváros patkánymentes állapotának visszaállítása” tárgyú előterjesztés benyújtásával. A rendkívüli közgyűlésre benyújtott előterjesztésben foglalt megállapítások “valótlanok, az arra alapozott határozati javaslatok helytelenek, értelmezhetetlenek, az azokban foglalt közvetlen szerződéskötésre irányuló javaslat pedig megvalósíthatatlan és jogszerűtlen” – írták a közleményben.
Mint olvasható, “az öncélú kezdeményezés valótlan tényállításai, amelyek azt a látszatot keltik, hogy közveszéllyel járó esemény bekövetkezése fenyeget, a köznyugalom megzavarására is alkalmasak lehetnek”.
Ilyen nyilvánvaló hazugság a kezdeményezésben rögzített állítás, hogy “Budapesten közegészségügyi katasztrófa kialakulása fenyeget” – írta Tarlós István és Bagdy Gábor, hozzátéve: “a kezdeményezés, és a patkánymentesítés kapcsán ellenzéki képviselők által tett nyilatkozatok egyedüli célja nyilvánvalóan csak a politikai haszonszerzés, a közvélemény tudatos félrevezetésével”.
Közölték azt is, hogy a helyi önkormányzatokról szóló törvényben rögzített alaki követelmények miatt összehívták a rendkívüli közgyűlést. “Okafogyottsága miatt azonban értelmetlen és nevetséges annak megtartása. Ezt erősítik részben a fentiekben leírtak, részben pedig az a körülmény, hogy a képviselőtestület mandátuma jogszabály erejénél fogva egy nappal később megszűnik” – írták, hozzátéve, az ülés várhatóan határozatképtelen lesz.
Címkék Karácsony Gergely önkormányzat Budapest Tarlós István választás jobbik tüntetés Gyurcsány Ferenc MSZP DK Lmp főpolgármester Soros György ellenzék baloldal Index 444.hu Demokratikus Koalíció Puzsér Róbert önkormányzati választás Kálmán Olga Momentum Dobrev Klára HVG álhír polgármester-jelölt főpolgármester-jelölt liberális propaganda migráns-simogató